Lietuvos karių kapai (Širvintos)

**Lietuvos karių kapai** – Lietuvos nepriklausomybės kovose žuvusių karių kapinės Širvintose, Vilniaus gatvėje. Jose aptverti 23 karių kapai, paženklinti dailininkų Antano Aleksandravičiaus ir Adomo Varno sukurtais betoniniais kario kryželiais su saulute ir karių vardais. Čia palaidoti VII pėstininkų Žemaičių kunigaikščio Butegeidžio pulko eiliniai, savanoriai. Dauguma jų žuvo 1920 m. rudenį Širvintų-Giedraičių mūšio metu Širvintose, Giedraičių miestelyje, Motiejūnų bei aplinkiniuose kaimuose. Greta lietuvių kapų taip pat palaidoti tame pačiame mūšyje žuvę lenkų kariai. 1993 m. vasario 19 d. objektas įtrauktas į Kultūros vertybių registrą, kodas – .

## Palaidoti kariai

# Vladas Bazaras (Barasas) – Septintojo pėstininkų Žemaičių kunigaikščio Butegeidžio pulko 3-os kuopos eilinis, žuvęs 1920-10-31 ties Orlikių, Tropelių kaimais;
# Juozas Benelis (Beretis) – Septintojo pėstininkų Žemaičių kunigaikščio Butegeidžio pulko eilinis, žuvęs 1920-02-21;
# Antanas Birgėlas – Septintojo pėstininkų Žemaičių kunigaikščio Butegeidžio pulko 8-os kuopos eilinis, žuvęs 1920-10-13 ties Bukiškių kaimu;
# Boleslovas Degesis (Degesys) – Septintojo pėstininkų Žemaičių kunigaikščio Butegeidžio pulko 5-os kuopos eilinis, žuvęs 1920-11-22 ties Širvintų miesteliu;
# Adolfas Dereškevičius – Septintojo pėstininkų Žemaičių kunigaikščio Butegeidžio pulko 7-os kuopos eilinis, savanoris, žuvęs 1920-11-21 ties Širvintų miesteliu;
# Motiejus Deveikis – Septintojo pėstininkų Žemaičių kunigaikščio Butegeidžio pulko 8-os kuopos eilinis, savanoris, apdovanotas 3-ojo laipsnio Vyčio kryžiumi, žuvęs 1920-11-19 ties Širvintų miesteliu;
# Antanas Gerulaitis – Septintojo pėstininkų Žemaičių kunigaikščio Butegeidžio pulko 3-os kuopos eilinis, savanoris, žuvęs 1920-10-29 ties Uličanės kaimu;
# Juozas Grigaitis – Septintojo pėstininkų Žemaičių kunigaikščio Butegeidžio pulko 3-os kuopos eilinis, savanoris, apdovanotas 3-ojo laipsnio Vyčio kryžiumi, žuvęs 1920-10-31 ties Orlikių, Tropelių kaimais;
# Juozas Mickevičius – Septintojo pėstininkų Žemaičių kunigaikščio Butegeidžio pulko 3-os kuopos eilinis, žuvęs 1920-10-31 ties Orlikių, Tropelių kaimais;
# Kazys Miklasevičius (Miklaševičius) – Septintojo pėstininkų Žemaičių kunigaikščio Butegeidžio pulko 2-os kuopos eilinis, žuvęs 1920-11-20 ties Širvintų miesteliu;
# Juozas Murza – Septintojo pėstininkų Žemaičių kunigaikščio Butegeidžio pulko 7-os kuopos eilinis, žuvęs 1920-11-21 ties Širvintų miesteliu;
# Jonas Norvila (Norvilas) – Septintojo pėstininkų Žemaičių kunigaikščio Butegeidžio pulko 1-os kuopos eilinis, žuvęs 1920-11-21 ties Nečancų kaimu;
# Aleksas Petkevičius – Antrojo pėstininkų Lietuvos Didžiojo Kunigaikščio Algirdo pulko 9-os kuopos eilinis, savanoris, 1920-10-31 sužeistas tarp Giedraičių ir Širvintų miestelių ir nuo žaizdų miręs Želvos miestelyje;
# Ignas Prakuliauskas (Prakulauskas) – Septintojo pėstininkų Žemaičių kunigaikščio Butegeidžio pulko 3-os kuopos eilinis, savanoris, žuvęs 1920-11-31 ties Orlikių ir Tropelių kaimais;
# Justinas Pupšys – Septintojo pėstininkų Žemaičių kunigaikščio Butegeidžio pulko 5-os kuopos eilinis, žuvęs 1920-11-12 ties Olinovo kaimu;
# Jonas Sauseris – Ketvirtojo pėstininkų Lietuvos Karaliaus Mindaugo pulko grandinis, 1920-11-12 žuvęs nežinomis aplinkybėmis;
# Kazys Šumpys (Sumpys, Sumpis, Šumpis) – Septintojo pėstininkų Žemaičių kunigaikščio Butegeidžio pulko 2-os kuopos eilinis, žuvęs 1920-10-20 ties Motiejūnų kaimu;
# Kazys Trakenis – Septintojo pėstininkų Žemaičių kunigaikščio Butegeidžio pulko 3-os kuopos eilinis, žuvęs 1920-11-31 ties Orlikių, Tropelių kaimais;
# J. Vienartas – Septintojo pėstininkų Žemaičių kunigaikščio Butegeidžio pulko eilinis, žuvęs 1920;
# Antanas Vienažindis – Septintojo pėstininkų Žemaičių kunigaikščio Butegeidžio pulko 7-os kuopos eilinis, žuvęs 1920-11-21 ties Širvintų miesteliu;
# Jurgis Vienažindis – Septintojo pėstininkų Žemaičių kunigaikščio Butegeidžio pulko 7-os kuopos eilinis, žuvęs 1920-11-19 (1920-11-21) ties Širvintų miesteliu;
# Marcelinas (Marcelijus) Žukauskas – Septintojo pėstininkų Žemaičių kunigaikščio Butegeidžio pulko 2-os kuopos eilinis, žuvęs 1920-11-20 ties Motiejūnų kaimu;
# Nežinomas Lietuvos karys, žuvęs 1920 m.


## Šaltiniai